En Sirio, tri zonoj kurdo-loĝataj apudas la landlimon al Turkujo. Fakte aŭtonomaj de julio 2012 kaj la foriro de la Damasko-reĝimo el la nordo de Sirio, tiuj enklavoj fariĝis konataj pro la ofensivo de la OIŜ kontraŭ la plej malgranda kaj izolita el ili, ĉirkaŭ la urbo Kobane, meze de septembro 2014. Same kiel la Afrin-regionoj, en la nord-okcidento de la siria teritorio, kaj tiuj de la Djézireh, en la nord-oriento, Kobane estas dominata de pli ol du jaroj de la Partio de la Unio Demokrata (PUD).